Vana Tallinn (laev)

Vana Tallinn oli parvlaev, mis kuulus Eesti laevafirmale Tallink, enne seda Inrekole ja veel varem Estline'ile.

Vana Tallinn ehitati 1974. aastal kui Dana Regina ning renoveeriti 1998. ja 2002. aastal. Aastatel 1993–1994 kandis laev Thor Heyerdahli nime.

Eestisse jõudis laev 17. juunil 1990 Rootsi lipu all, rootslastest meeskonna ja nimega Nord Estonia, et hakata sõitma liinil Tallinn–Stockholm. Sõitis sellel liinil jaanuarini 1993, mil asendati Estoniaga. Edaspidi tegutses laev lühikest aega Kattegati ja Skagerraki vetes Thor Heyerdahli nime all.

Teist korda tuli laev Eestisse mais 1994, kui asus Eesti lipuga ja nimega Vana Tallinn liinile Tallinn–Helsingi. Laeva ostis Inreko. Tallinki laevana sõitis ka liinil Paldiski-Kapellskär.

Reisilaeva viimane liin oli alates 2006. aastast Riia–Stockholm, kuid 2008. aasta augustis asendati ta Läti–Rootsi liini uuendamise käigus Silja Festivaliga.

Tallinki laevana sai Vana Tallinn liinil Riia–Stockholm sõitmiseks Läti lipu.

Tallink andis Vana Tallinna väljaosturendilepinguga Allferries SA-le Albaaniasse juunis 2011, laeva nimeks sai Adriatica Queen ning see hakkas sõitma liinil Bari-Durrës. Laev sai Allferriese omaks detsembris 2013.

23. aprillil 2014Dana Regina, 1974 (rootsi keeles) jõudis laev Türgi Aliagasse, kus see lammutati.

pisi|tühi|Vana Tallinn Vanasadamas (1996)

Viited

Välislingid
 Tallink müüb Vana Tallinna Vahemerel seilamiseks, logistikauudised.ee, Äripäev, 1. juuni 2011
 Valge laeva vaevaline tulek Eestisse, Postimees, 17. juuni 2015

Kategooria:Eesti reisilaevad